เทศบาลนครบ้านสวน

เทศบาลนครบ้านสวน เป็นเทศบาลนครในอำเภอเมืองชลบุรี จังหวัดชลบุรี มีลักษณะเป็นเมืองปริมณฑลที่รองรับการขยายตัวของเทศบาลเมืองชลบุรี ในปัจจุบัน เขตเทศบาลนครบ้านสวนกลายเป็นชุมชนขนาดใหญ่ที่มีประชากรอาศัยอยู่เป็นจำนวนมากแห่งหนึ่งของจังหวัดชลบุรี เทศบาลนี้มีพื้นที่ครอบคลุมตำบลบ้านสวนทั้งตำบล บางส่วนของตำบลหนองรี และบางส่วนของตำบลหนองข้างคอก

**ภูมิศาสตร์**

**ที่มา**
เทศบาลนครบ้านสวนอยู่ห่างจากกรุงเทพมหานครเป็นระยะทางประมาณ 81 กิโลเมตร ครอบคลุมพื้นที่ 3 ตำบลของอำเภอเมืองชลบุรี จังหวัดชลบุรี คือ ตำบลบ้านสวนทั้งตำบล (10 หมู่บ้าน), บางส่วนของตำบลหนองรี (หมู่ 1 และหมู่ 3), และบางส่วนของตำบลหนองข้างคอก (หมู่ 1 และหมู่ 4) รวมเป็นพื้นที่ทั้งสิ้น 19.50 ตารางกิโลเมตร แบ่งเป็นหมู่บ้านดังนี้
ตำบลบ้านสวน- หมู่ที่ 1 บ้านหนองตะโก- หมู่ที่ 2 บ้านหนองตาท้วม- หมู่ที่ 3 บ้านห้วยทวน- หมู่ที่ 4 บ้านสวนแขก- หมู่ที่ 5 บ้านหนองกระทุ่ม- หมู่ที่ 6 บ้านหนองแหน- หมู่ที่ 7 บ้านเขามยุรา- หมู่ที่ 8 บ้านเขาน้อย- หมู่ที่ 9 บ้านบ่อบุญทอง- หมู่ที่ 10 บ้านศาลาคู่
ตำบลหนองรี- หมู่ที่ 1 บ้านหนองไข่เน่า- หมู่ที่ 3 บ้านหนองปีกนก
ตำบลหนองข้างคอก- หมู่ที่ 1 บ้านห้วยทวน- หมู่ที่ 4 บ้านบ่อน้ำจืด

**อาณาเขต**
 ทิศเหนือ ติดต่อกับเขตตำบลบางทราย และตำบลนาป่า อำเภอเมือง- ทิศใต้ ติดต่อกับเขตตำบลเสม็ด และตำบลห้วยกะปิ- ทิศตะวันออก ติดต่อกับเขตตำบลหนองรี และตำบลหนองข้างคอก- ทิศตะวันตก ติดต่อกับเขตเทศบาลเมืองชลบุรี และบางส่วนจดทะเลฝั่งตะวันออก ของ อ่าวไทย

**ภูมิอากาศ**
สภาพภูมิอากาศเทศบาลนครบ้านสวน จัดอยู่ในประเภทอากาศแบบมรสุมเมืองร้อน หรือแบบทุ่งหญ้าเมืองร้อน ในฤดูมรสุมตะวันออกเฉียงใต้จะมีอากาศชุ่มชื่น และฝนตกตลอดฤดู แต่ในฤดูหนาวนั้น จะมีอากาศแห้งแล้ง อุณหภูมิเฉลี่ยอยู่ระหว่าง 25.7–29.9 องศาเซลเซียส

**ประชากร**
ประชากรชาวบ้านสวนมีทั้งสิ้น 68,929 คน จากทั้งหมด 44,701 หลังคาเรือน โดยประชากรส่วนใหญ่ประกอบธุรกิจการค้ามีอาชีพค้าขายร้อยละ 45 รับราชการร้อยละ 15 อุตสาหกรรมร้อยละ 11 อาชีพรับจ้างและอื่น ๆ ร้อยละ 29 สำหรับในเขตชานเมือง การประกอบอาชีพเกษตรกรรม บ้างบางส่วน

**ศาสนา**
ชาวบ้านสวนนับถือศาสนาพุทธ เป็นส่วนใหญ่ โดยมีการนับถือศาสนาคริสต์และอิสลามบ้างเป็นส่วนน้อย โดยมีศาสนสถานภายในเขตบ้านสวนดังนี้- วัดพุทธ มี 5 วัด คือ วัดธรรมนิมิตต์ วัดใหม่บ้านสวน วัดผาสุการาม วัดชมพูแก้ว วัดอรัญญิกาวาส (วัดป่า) - สำนักสงฆ์ มี 1 แห่ง คือ สำนักวิปัสสนาวิเวกอาศรม - โบสถ์คริสต์ มี 1 แห่ง ตั้งอยู่หมู่ที่ 9 ตำบลบ้านสวน - มัสยิดกลาง มี 1 แห่ง ตั้งอยู่หมู่ที่ 6 ตำบลบ้านสวน

**การศึกษา**
สถานศึกษาในเขตเทศบาลนครบ้านสวน มีจำนวนหลายแห่ง และบางแห่งก็เป็นสถานศึกษาที่มีชื่อเสียงมาก โดยแบ่งตามสังกัดของสถานศึกษาได้ดังนี้
สังกัดสำนักคณะกรรมการการศึกษาขั้นพื้นฐาน (สพฐ.) 6 แห่ง คือ- โรงเรียนบ้านสวน (จั่นอนุสรณ์) เปิดสอนระดับชั้นมัธยมศึกษา- โรงเรียนชลราษฎรอำรุง เปิดสอนระดับชั้นมัธยมศึกษา- โรงเรียนบ้านสวนอุดมวิทยา เปิดสอนระดับชั้นอนุบาลจนถึงมัธยมศึกษาตอนต้น- โรงเรียนบ้านหนองตะโก เปิดสอนระดับชั้นอนุบาลและประถมศึกษา- โรงเรียนวัดธรรมนิมิตต์ เปิดสอนระดับชั้นอนุบาลและประถมศึกษา- โรงเรียนอนุบาลวัดอรัญญิกาวาส เปิดสอนระดับชั้นอนุบาลและประถมศึกษา
สังกัดสำนักคณะกรรมการการอาชีวศึกษา (สอศ.) 1 แห่ง คือ- วิทยาลัยอาชีวศึกษาชลบุรี เปิดสอนระดับชั้นปวช.และ ปวส.
สังกัดกรมการศาสนา 1 แห่ง คือ- ศูนย์อบรมเด็กก่อนเกณฑ์ในวัดธรรมนิมิตต์
โรงเรียนเอกชน 9 แห่ง ได้แก่- โรงเรียนเมืองชลพิทยา เปิดสอนระดับชั้นอนุบาลและประถมศึกษา- โรงเรียนเมืองธารทิพย์พิทยา เปิดสอนระดับชั้นอนุบาลและประถมศึกษา- โรงเรียนเพชรพิทยาคม จังหวัดชลบุรี เปิดสอนระดับชั้นอนุบาลจนถึงมัธยมศึกษาตอนต้น- โรงเรียนเกษมวิทย์ เปิดสอนระดับชั้นอนุบาลและประถมศึกษา- โรงเรียนศุทธรัตน์บ้านสวน เปิดสอนระดับชั้นอนุบาลและประถมศึกษา- โรงเรียนเมรี่อิมมาคุเลตคอนแวนต์ เปิดสอนระดับชั้นอนุบาลจนถึงมัธยมศึกษาตอนปลาย- โรงเรียนชลพินิจพณิชยการ เปิดสอนระดับชั้นปวช.และ ปวส.- โรงเรียนดาราสมุทรบริหารธุรกิจ เปิดสอนระดับชั้นปวช.และ ปวส.- โรงเรียนอนุบาลร่มไม้ เปิดสอนระดับชั้นอนุบาลและประถมศึกษา

**สาธารณสุข**
ในเขตเทศบาลนครบ้านสวนมีหน่วยงานบริการสาธารณสุข ทั้งภาครัฐและภาคเอกชน มีจำนวน 22 แห่ง และเป็นโรงพยาบาลอีก 3 แห่ง คือ โรงพยาบาลชลบุรี โรงพยาบาลสมิติเวชชลบุรี และโรงพยาบาลเอกชล

**การขนส่ง**
เขตเทศบาลนครบ้านสวนใช้การขนส่งทางถนนเป็นส่วนใหญ่ โดยมีทั้งถนนคอนกรีตเสริมเหล็กและถนนลาดยางแอสฟัลต์คอนกรีต ส่วนถนนลูกรังนั้นมีส่วนน้อย ซึ่งจะอยู่ในซอยเล็ก ๆ และบริเวณชานเมืองเท่านั้น ถนนสายหลักที่สำคัญได้แก่ ถนนสุขุมวิท, ถนนศุขประยูร (สายชลบุรี–พนัสนิคม), ถนนเศรษฐกิจ (สายชลบุรี–บ้านบึง), ถนนเลี่ยงเมืองชลบุรี, และถนนพระยาสัจจา
นอกจากการขนส่งทางถนนแล้ว ยังมีทางรถไฟสายตะวันออกพาดผ่าน โดยมีสถานีรถไฟชลบุรีตั้งอยู่ในพื้นที่เมืองบ้านสวน

**อ้างอิง**

**แหล่งข้อมูลอื่น**
  เว็บไซต์เทศบาลนครบ้านสวน
บ้านสวน
บ้านสวน